Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 310/13/7710	Stará Ľubovňa, 10.7.2013
EEČ : 2-59-99-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec mal. XXXXX nar. XXXXX a mal. XXXXX, nar. XXXXX, ktorí sú vo výchove a opatere u matky XXXXX  nar. XXXXX, tr. bytom XXXXX, okr. XXXXX, za mesiace február 2013 až doposiaľ v XXXXX a na iných miestach nepravidelne prispieval na ich výživu a to aj napriek tomu, že k tejto povinnosti bol zaviazaný rozsudkom Okresného súdu v XXXXX sp. zn. XXXXX XXXXX zo dňa 16.02.2011, ktorý nadobudol právoplatnosť dňa 8.4.2011 prispievať sumou 150 € mesačne vždy do 15-tého dňa toho-ktorého mesiaca vopred k rukám matky detí XXXXX a naviac táto vyživovacia povinnosť mu vyplýva aj priamo zo zákona o rodine, čím za uvedené obdobie mu vznikol dlh na výživnom v sume 450 €, 

lebo zanikla trestnosť činu

Odôvodnenie:
Uznesením povereného príslušníka Obvodného oddelenia v XXXXX sp.zn. ORP-XXXXX zo dňa 23.05.2013 bolo podľa § 199 ods. 1 Tr. por. začaté trestné stíhanie a zároveň podľa § 206 ods. 1 Tr. por. vznesené XXXXX ako obvinenému pre prečin zanedbania povinnej výživy podľa § 207 ods.1 Tr. zák. na tom skutkovom základe, že ako otec mal. XXXXX nar. XXXXX a mal. XXXXX, nar. XXXXX, ktorí sú vo výchove a opatere u matky XXXXX  nar. XXXXX, tr. bytom XXXXX okr. XXXXX, za mesiace február 2013 až doposiaľ v XXXXX a na iných miestach nepravidelne prispieval na ich výživu a to aj napriek tomu, že k tejto povinnosti bol zaviazaný rozsudkom Okresného súdu v XXXXX sp. zn. XXXXX zo dňa 16.02.2011, ktorý nadobudol právoplatnosť dňa 8.4.2011 prispievať sumou 150 € mesačne vždy do 15-tého dňa toho-ktorého mesiaca vopred k rukám matky detí XXXXX a naviac táto vyživovacia povinnosť mu vyplýva aj priamo zo zákona o rodine, čím za uvedené obdobie mu vznikol dlh na výživnom v sume 450 €. 
 
V priebehu prípravného konania sa obvinený k trestnej činnosti doznal. K veci uviedol, že je pravdou, že bežné výživné na synov XXXXX a XXXXX neplatil včas, no z jeho platu 354 € si to vždy dovoliť nemôže, ale výživné platiť chce, bude a dlh, ktorý mu vznikol v najbližšej dobe vyrovná. 

V priebehu prípravného konania bola ďalej vypočutá aj svedkyňa XXXXX, ktorá k veci uviedla, že obvinený jej bežné výživné platí nepravidelne už 2 roky dozadu. Od podania trestného oznámenia dňa 16.04.2013 sa zmenilo len to, že jej obvinený zaplatil dlh za jeden mesiac dňa 27.05.2013, tak že obvinenému zas jeden mesiac chýba, preto jej na výživnom opäť dlží 450 €. Na ďalšom výsluchu dňa 03.07.2013 však svedkyňa XXXXX vypovedala, že jej obvinený dlžnú sumu dodatočne zaplatil v plnej výške 600 €. Svedkyňa ďalej uviedla, že celé výživné, ktoré jej dlžil do 03.07.2013 vyplatil v dvoch splátkach, pričom peniaze jej poslal na jej účet, ktorých prevzatie potvrdzuje.  

Do vyšetrovacieho spisu boli ďalej zabezpečené aj listinné dôkazy a to: rozsudok Okresného súdu v XXXXX sp. zn. XXXXX zo dňa 16.02.2011, výzva k zaplateniu pozdĺžnej čiastky na výživnom, prehľadová tabuľka neplatenia výživného, doklady o zaplatení dlžnej čiastky na výživnom, správy z Úradu práce sociálnych vecí a rodiny v XXXXX, týkajúce sa vedenia obvineného v evidencii uchádzačov o zamestnanie, zistenia poberania dávky a príspevkov k dávke v hmotnej núdzi, správa z Obvodného úradu XXXXX, Odbor živnostenského podnikania , správa z Okresného Riaditeľstva Policajného zboru v XXXXX, Odbor poriadkovej polície, správy z katastrov XXXXX XXXXX, XXXXX XXXXX XXXXX, správa z Daňového úradu XXXXX, správa z Obvodného úradu XXXXX, Odbor všeobecnej vnútornej správy, XXXXX úradu XXXXX, Odbor všeobecnej vnútornej správy, správa z Mestského úradu XXXXX, Evidenčná karta, správa zo Sociálnej poisťovne, fotokópie rodných listov maloletých XXXXX a XXXXX a odpis z registra trestov.

Podľa § 215 ods. 1, písm. h/ Tr. por. prokurátor zastaví trestné stíhanie, ak zanikne trestnosť činu. 

V zmysle § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splní skôr, než sa súd odoberie na záverečnú poradu.

V priebehu vyšetrovania bolo preukázané, že boli naplnené všetky znaky skutkovej podstaty prečinu zanedbania povinnej výživy podľa 207 ods.1, Tr. zák., avšak následne trestnosť činu zanikla, nakoľko obvinený XXXXX dodatočne splnil svoju vyživovaciu povinnosť v celom rozsahu.

Na základe vyššie uvedených skutočností bolo rozhodnuté tak ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka